# name
Factors d'èxit i fracàs en la col·laboració público-privada per al finançament d'infraestructures viàries

# metadata.dc.description.abstract[].value
En les últimes dècades, el paper del sector privat en el desenvolupament, en la gestió i en el finançament de les infraestructures ha augmentat considerablement a tot el món. Per un costat, les necessitats d'inversió i desenvolupament d'una xarxa d'infraestructures que canalitzi el creixement econòmic i satisfaci les necessitats bàsiques de mobilitat ha fonamentat l'interès dels governs de les economies en desenvolupament, que, disposant de sistemes fiscals febles, han buscat solucions en el sector privat. Per l'altre costat, les restriccions pressupostàries i l'elevat cost de manteniment de les xarxes existents en els països desenvolupats promouen també la cerca del finançament necessari per fer front als reptes de la mobilitat en un context de consolidació fiscal, quan no d'austeritat. Amb tot, la participació privada en les infraestructures de transport és una realitat. Una realitat, però, complexa i no deslligada de perills i dificultats que poden convertir-la en una mala alternativa.

# metadata.dc.source[].value
Articles publicats en revistes  (Econometria, Estadística i Economia Aplicada)

# metadata.dc.title[].value
Factors d'èxit i fracàs en la col·laboració público-privada per al finançament d'infraestructures viàries